****

**ИНФОРМАЦИЈА О ПОСЛОВАЊУ**

**КП "ВОДОВОД" А.Д. ГРАДИШКА**

**за 2024. годину**

**(сажетак)**

**Градишка, мај 2025.**

**ПРАВНИ СТАТУС И ДЈЕЛАТНОСТ ПРЕДУЗЕЋА**

**ДЈЕЛАТНОСТ ПРЕДУЗЕЋА**

36.00 Прикупљање, пречишћавање и снабдијевање водом.

**ПРАВНИ СТАТУС И ВЛАСНИЧКА СТРУКТУРА**

Правни статус предузећа je: **Акционарско друштво**

**Власничка структура предузећа је:**

* Град Градишка (62.56 %)
* ПРЕФ а.д. Бања Лука (9.62 %)
* Фонд за реституцију РС Бања Лука (4.81 %)
* Остали акционари (23.01 %)

**БРОЈ И СТРУКТУРА ЗАПОСЛЕНИХ**

|  |
| --- |
|  2024. |
| Квалификациона структура | **Жене** | **Мушкарци** | **Број радника** |
| НК | 1 | 4 | 5 |
| КВ | 1 | 30 | 31 |
| ССС | 6 | 11 | 17 |
| ВКВ | - | 4 | 4 |
| ВШС/ВСС - 180 ЕCТS | 1 | 5 | 6 |
| ВСС- 240 ЕCТS | 10 | 8 | 18 |
| УКУПНО | **19** | **62** | **81** |

Према захтјевима Пројекта општинског и економског управљања (MEG) у којем учествује ово предузеће, број запослених треба ускладити са увојеним стандардима, гдје се примјењује План дугорочне рационализације запослених у КП "Водовод" а.д. Градишка.

**МАТЕРИЈАЛНИ РЕСУРСИ**

**ВОДОСНАБДИЈЕВАЊЕ**

Водоводни систем града Градишка је конципиран тако да се са водоизворишта „Жеравица“ експлоатацијом подземне воде из бунара и путем водоторња питка вода дистрибуише потрошачима у првој висинској зони (градско урбано подручје и приградска насеља) те даље путем пумпних станица и резервоара ка потрошачима у II, III и IV висинској зони. Тренутни капацитет водоизворишта је око 470 l/s.Водоводна мрежа покрива већи дио града, и то градску урбану зону и насеља Козинци, Бок Јанковац, Мачковац, Крушкик, Горња Чатрња, Доња Чатрња, Буковац, Церовљани, Кијевци, Лужани, Драгељи, Жеравица, Липовача, Брестовчина, Ламинци Брезици, Ламинци Сређани, Дубраве, Ровине, Нова Топола, Крајишник, Душаново, Врбашка, Бистрица, Јелићи, Требовљани, Милошево Брдо, Гашница, Д. Подградци, Г. Подградци, Лисковац, Јабланица, Сјеверовци, Машићи, Шашкиновци, Д. Јурковица, С. Јурковица, Г. Јурковица, Трновац, Самарџије, Турјак, Грбавци, Ћелиновац, Миљевићи, Јазовац, Бијаковац, Раковица, Совјак, Греда, Мичије, Берек и Орахова.

Број прикључака на водоводној мрежи на крају 2024. године је 18.752, а приближан број становника који конзумира питку воду је око 48.000.

У току 2024. године проширено је око 8,5 km водоводне мреже у МЗ Бистрица, Бок Јанковац, Брестовчина, Нова Топола, Берек, Козинци, Јабланица, Г. Подградци и Церовљани. Исто тако, на основу завршене хидрауличке студије водоводног система, радило се на пројектовању водоводне мреже и пратећих објеката за преостали дио територије града гдје поменута инфраструктура тренутно не постоји те пројектна документација за адаптацију система у оним сегментима гдје је студија показала да су тренутно слабе тачке.

Од 2017. па до 2024. године можемо истаћи да је израђена студија изводљивости, хидраулички модел, те сви идејни и главни пројекти за развој водоводне мреже на цјелокупној територији града Градишка и обезбијеђена друга инвестиционо-техничка документација.

Крајем 2024. године завршена је изградња новог експлоатационог бунара на водоизворишту Жеравица, као предуслов за ширење водоводне инфраструктуре на преосталу територију нашег града. Реализацијом овог пројекта капацитетводоизворишта је повећн за додатних 90 l/s воде. За изградњу наведеног бунара обезбијеђена су донаторска средства у висини од 482.918,07 КМ од стране C.M.S.R.-а (Центар за међународну сарадњу и развој Словеније). Такође, путем грант апликације, уз средства C.M.S.R.-а и буџета Града, обезбијеђени су потребни ресурси за изградњу фоонапонске електране на водоизворишту Жеравица снаге 1MW, чиме би се обезбиједила енергетска независност те заштита животне средине смањењем емисије CO2 у експлоатацији водног ресурса за грађане наше локалне заједнице. Реализација наведеног пројекта је завршена у 2025. години.

Исто тако, крајем 2024. године започет је пројекат WATSAN II (Водовод и канализација 2 у Републици Српској), гдје Град Градишка имплементира реализацију прве фазе развоја водоводног система „Градишка – југ“, којим ће се трајно ријешити водоснабдијевање преосталих насеља Лијевча поља и Поткозарја која тренутно немају питку воду. Наведена 1. фаза би требала бити завршена до децембра 2025. године и она су предуслов за ширење секундарне и терцијарне водоводне мреже за сва насеља у предметном обухвату. У току је и процес обезбјеђења грант средстава WBIF-a (Инвестициони оквир за Западни Балкан), којим би се наставиле и наредне фазе развоја водоводног система Градишке.

*Структура водоводног система града Градишка*

|  |  |  |  |  |
| --- | --- | --- | --- | --- |
| Р.бр. | ОПИС | 2022. год. | 2023. год. | 2024. год. |
| 1 | Бунарски капацитети (l/s) | 390 | 390 | 480 |
| 2 | Резервоари (m3) | 2.660 | 2.660 | 2.660 |
| 3 | Водоводна мрежа (m) | **688.217** | **698.217** | **698.226** |
| 4 | Примарна водоводна мрежа (m) | 95.760 | 95.760 | 95.760 |
| 5 | Секундарна водоводна мрежа (m) | 454.457 | 464.457 | 464.466 |
| 6 | Преузета водоводна мрежа (m) | 138.000 | 138.000 | 138.000 |
| 7 | Прикључци (koм) | 18.259 | 18.591 | 18.752 |

У току 2024. године радило се и на наставку смањења физичких и комерцијалних губитака на водоводном систему. Тако је неприходована вода за 2024. годину 33.39 %.

**КАНАЛИЗАЦИОНИ СИСТЕМ**

Градским канализационим системом покривен је простор ужег градског подручја и приградских насеља Жеравица, Липовача, Брестовчина, дио насеља Крушкик и дио насеља Бок Јанковац. Реципијент отпадних и оборинских вода је ријека Сава, а увођење канализационих вода у реципијент се углавном обавља гравитационо (за градско подручје), и препумпним станицама (за приградска насеља) низводно од градског средишта.

Садашњи градски систем за одвођење отпадних и оборинских вода се састоји од око 30,5 km бетонских и азбест-цементних цјевовода профила 200 до 900 mm и 21,5 km полиестерских и PVC цјевовода профила 300 до 700 mm те 14 пумпних станица (двије на главном ободном цјевоводу, 11 на секундарним цјевоводима и Пумпном станицом "Кеј"). Од осталих насеља на подручју града, активности око самосталног рјешавања одвођења отпадних вода вршене су само за насеље Орахова. Овај пројекат је од прије неколико година реализован и систем је у функцији.

Дужина канализационе мреже на подручју града Градишка је 52.000 m. На систем канализационе мреже је прикључено укупно 6.699 домаћинстава и привредних субјеката. Приближан број становника који се тренутно користи канализационим системом је око 17.000.

*Структура канализационог система града Градишка*

|  |  |  |  |  |
| --- | --- | --- | --- | --- |
| Ред.бр. | Опис | 2022.год | 2023.год. | 2024.год. |
| 1 | Црпне станице (ком) | 1 | 1 | 1 |
| 2 | Препумпне станице (ком) | 13 | 13 | 13 |
| 3 | Пречистачи (ком)(Пословна зона Нова Топола) | 1 | 1 | 1 |
| 4 | Канализациона мрежа (m) | 52.000 | 52.000 | 52.000 |
| 5 | Прикључци (ком) | 6.447 | 6.620 | 6.699 |

**ДИСТРИБУЦИЈА ВОДЕ КОРИСНИЦИМА И УСЛУГЕ ОДВОДЊЕ ОТПАДНИХ**

 **ВОДА**

У 2024. години је испоручено потрошачима 1.943.805 m³ воде и у односу на претходну годину дистрибуција воде је већа за 73.570 m³ или 4%.

Извршена је услуга одводње отпадних вода од 763.113 m³ и у односу на претходну годину услуга је повећана за 2.605 m³ или 0,34%.

У 2024. години број корисника на водоводној мрежи се повећао за 161 или 1%.

У 2024. години број корисника услуга одводње отпадних вода се повећао за 79 или 1%.

**5. ФИНАНСИЈСКИ ПОКАЗАТЕЉИ ПО ЗАВРШНОМ РАЧУНУ ЗА 2024. ГОДИНУ**

КП **„**Водовод“ а.д. Градишка, у периоду од 01.01-31.12.2024. године је пословао са сљедећим подацима:

**Приходи редовне активности** .............................................................. 5.146.241 КМ

**Расходи редовне активности** .............................................................. 5.130.537 КМ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Бруто добитак редовне активности**.......................................................... 15.704 КМ

Укупан приход и добици у 2024. години су остварени у износу од 5.231.071 КМ.

Од укупно остварених прихода, приходи од воде и канализације износе 3.177.269 КМ, што чини 61% укупних прихода, а остали пословни приходи износе 2.053.802 КМ или 39% укупних прихода.

Приходи од испоруке воде и услуга одводње отпадних вода становништву износе 2.468.921 КМ, правним лицима 521.917 КМ, a занатским радњама 186.431 КМ.

Укупни приходи „Водовод“ а.д. Градишка остварени у 2024. години су за 10% већи од укупних прихода остварених у 2023. години.

У укупним расходима, пословни расходи износе 5.130.535 КМ или 99% и у односу на претходну годину повећани су за 9%. Укупни расходи су за 11% већи од расхода из претходне године.

**ОСТВАРЕЊЕ ИНВЕСТИЦИОНИХ УЛАГАЊА**

У 2024. години су извршена инвестициона улагања у износу од 137.976 KM из средстава амортизације. У 2024. години из наведених средстава су вршена улагања у инвестиционо одржавање, реконструкцију и изградњу водоводне и канализационе мреже те набавку опреме.

Предузеће је у 2024. години инвестирало у набавку опреме и некретнина у износу 56.005 КМ.

**ОСТВАРЕЊЕ ПЛАНА ЗА 2024. ГОДИНУ**

*Остварења основних елемената плана*

|  |  |  |  |  |
| --- | --- | --- | --- | --- |
| Р.бр | Елементи | План | Остварење | Index |
| 1 | 2 | 3 | 4 | 5 |
| 1. | Дистрибуција воде (m³) | 1.909.676 | 1.943.805 | 102 |
| 2. | Услуге канализације (m³) | 775.637 | 763.113 | 98 |
| 3. | Приход од воде и одводње отпадних вода (КМ) | 3.220.059 | 3.177.269 | 99 |
| 4. | Укупни приходи (КМ) | 4.820.831 | 5.231.071 | 104 |
| 5. | Укупни расходи (КМ) | 4.738.968 | 5.224.141 | 110 |
| 6. | Бруто добитак (КМ) | 81.863 | 6.930 | 8 |
| 7. | Остали добици (КМ) | 220.000 | 196.774 | 89 |
| 8. | УКУПНО (КМ) | 301.863 | 203.704 | 67 |

Укупни приходи већи су за 4% од планираних, међутим сваке године се врше исправке и отписи потраживања од купаца што ствара високе остале расходе и смањује добитак.